2020. gada 2. jūnijā Noteikumi Nr. 331

Rīgā (prot. Nr. 38 48. §)

**Grozījumi Ministru kabineta 2020. gada 23. aprīļa noteikumos Nr. 236 "Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība"**

Izdoti saskaņā ar likuma "Par valsts

apdraudējuma un tā seku novēršanas un

pārvarēšanas pasākumiem sakarā ar

Covid-19 izplatību" 2. pantu un

14. panta otro daļu

Izdarīt Ministru kabineta 2020. gada 23. aprīļa noteikumos Nr. 236 "Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība" (Latvijas Vēstnesis, 2020, 83A., 88A. nr.) šādus grozījumus:

1. Papildināt noteikumus ar 3.4. apakšpunktu šādā redakcijā:

"3.4. pašnodarbinātajai personai, kurai Valsts ieņēmumu dienests atteicis piešķirt dīkstāves pabalstu, jo uz viņu attiecas kāds no kritērijiem, kas noteikts Ministru kabineta 2020. gada 31. marta noteikumu Nr. 179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība" 10.16., 10.16.1 un 10.17. apakšpunktā."

2. Aizstāt 5.1. apakšpunktā skaitli un vārdu "3.1. apakšpunktā" ar skaitļiem un vārdiem "3.1. un 3.4. apakšpunktā".

3. Izteikt 7. punktu šādā redakcijā:

"7. Šo noteikumu 3.1. un 3.4. apakšpunktā minētajām personām, kuras saņem dīkstāves palīdzības pabalstu, piešķir piemaksu 50 *euro* apmērā mēnesī par katru apgādībā esošu bērnu vecumā līdz 24 gadiem, par kuru personai tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par laikposmu, par kuru piešķirts dīkstāves palīdzības pabalsts un tiek piemērots iedzīvotāju ienākuma nodokļa atvieglojums. Piemaksu par apgādībā esošu bērnu pārskaita uz personas kontu, kurā tiek pārskaitīts dīkstāves palīdzības pabalsts."

4. Papildināt noteikumus ar 10. punktu šādā redakcijā:

"10. Šo noteikumu 3.4. apakšpunktā minētajām personām dīkstāves palīdzības pabalstu un piemaksu 50 *euro* apmērā mēnesī par katru apgādībā esošu bērnu vecumā līdz 24 gadiem, par kuru personai tiek piemērots iedzīvotāju ienākuma nodokļa atvieglojums, par laikposmu no 2020. gada 14. marta Valsts sociālās apdrošināšanas aģentūra pārskaita uz personas kontu 10 darbdienu laikā no minētā apakšpunkta spēkā stāšanās dienas."

Ministru prezidents A. K. Kariņš

Labklājības ministre R. Petraviča